𡳞

嘅古老意思應該係整個男性陰部；雖然有實質所指，但係家陣呢個字幾乎唔會用於醫學。反而，家下粵人講嘢時，往往會將佢虛用嚟加強語氣同抒發情緒；對比穗、港兩大廣州話代表城市，前者用個「屄」字多好多，後者通常以「𡳞」字表達相同語氣。

作家黃霑話「𡳞」所指嘅只有發育完成咗嗰啲，相對於「賓州」。家陣，有好多人當「𡳞」係專指「陰莖」噉樣用，此情況由大眾嘅用詞配搭習慣，可見一斑。「𡳞」為所謂廣東話粗口五字之一，往往被俗寫成新造字𨶙，亦有大把人假借近音嘅嚟代表該字。

昔義
《異體字字典》：「閩方言稱男性的生殖器為『𡳞』，為方言俗字，寫法不定，或作『膦』。」
《字彙．尸部》：「𡳞，力刃切，音吝，閩人謂陰也。」
《彙集雅俗通十五音．卷二．干字母》：「𡳞，男子陽物。」
《四聲篇海．尸部》：「𡳞，力刃切，閑人謂陰也。」
《正字通．尸部．寅上》：「𡳞，舊良慎切，音吝，閩人謂陰也，按方俗語有音無字，陰不必別名𡳞……」
《重訂直音篇．尸部．卷三》：「𡳞，音吝，陰也。」
《普通話閩南方言詞典》:「……良刃切，震韻，閩南人指男性生殖器……」

有理論話個「𡳞」字源自閩南，跟着傳到東莞成為當地流行口語字，後來喺香港開埠時期，隨着東莞勞工遷入香港而開始普及於廣州話。

今義
作名詞用，「陰莖」嘅意思，量詞係「條」或者「碌」。例子：
大家男兒一條𡳞
你知唔知日本某個縣入面每年都有個陽具祭？過節嗰日呀，班男村民重會托住好大碌木造嘅𡳞出嚟遊行慶祝添喎，幾得意呀！

語氣助詞，本身冇意思，用作加強語氣。例子：
玩𡳞完！
你頭先拍我膊頭做乜𡳞嘢呀我屌你老母！

作為語氣助詞，「𡳞」嘅用法同「屄」、「㞗」及「杘」字相同，不過可能順口嘅關係，用佢嚟做加強語氣嘅頻率可以話係最多；佢同樣可以作為顛倒句子嘅意思。

文法 
就「𡳞」字嘅應用方式嚟講，同「𨳍」一樣其實都係指陽具，但喺深層意義嚟講就有多少唔同：「𡳞」係指未扯旗軟軟哋嘅陽具，而「𨳍」就指扯咗旗硬硬嘅陽具，不過因為日常講粗口嘅時候都唔會去太過深究，但求順手拈來即時產生效果，所以就索性劃一咁解釋。

至於「𡳞」字，唔似得「屌」字咁可以喺日常單獨咁使用，即係話好少有人會喺冇上文下理嘅情況下單單講個「𡳞」字，因為咁樣係冇意思嘅，除非有人用佢嚟當人名咁稱呼人就唔同講法。

「𡳞」作名詞用嘅其它例子 
好大碌𡳞
索女含𡳞好難忍
關你𡳞事；而呢個詞語入面嘅「𡳞」字係可以同「屄」、「㞗」同埋「杘」互相交換嚟用）

「𡳞」字單單噉用係指陽具，因為噉，佢亦可以同其它字詞去組成關於陽具嘅嘢，好似：
𡳞頭
𡳞皮
𡳞毛
𡳞屎

用嚟指其它動物嘅陽具，好似「狗𡳞」、「馬𡳞」、「牛𡳞」…等。

「𡳞」作助語詞用嘅其它例子 1：一般用法 
「𡳞」字之所以最多人用，係因為佢用作詞氣助詞嘅時候係好易上口、最能填補句子嘅空隙。作為語氣助詞，通常會放喺句子嘅形容詞、動詞同埋名詞前面，用嚟加強句子嘅語氣，例子：

擺喺形容詞前面：
條友好過癮　→　條友好𡳞過癮
好好玩呀！？　→　好𡳞好玩呀！？
好屌呀！　→　好𡳞屌呀！
好正呀！　→　好𡳞正呀！

擺喺名詞前面：
食屎　→　食𡳞屎
呢啲係咩紙巾？　→　呢啲係咩𡳞紙巾？
行運　→　行𡳞運

擺喺動詞前面：
唔食　→　唔𡳞食
你咪行住　→　你咪𡳞行住

「𡳞」作助語詞用嘅其它例子 2：顛倒用法 
另外「𡳞」字加入一個句子入面，係可以令到嗰句嘢變咗相反嘅意思，用法同「語氣助詞」差唔多。例子：
有用　→　有𡳞用　
係　→　係𡳞
有飯食　→　有𡳞飯食！
見到你　→　見𡳞到你！
關你事　→　關你𡳞事！

「𡳞」作助語詞用嘅其它例子 3：重點擺位 
重有，將「𡳞」字夾雜入一個句子嘅唔同位置，係可以表達出唔同嘅重點，例子：

「好想搞大佢嚟玩！」
→　好𡳞想搞大佢嚟玩！
→　好想搞𡳞大佢嚟玩！
→　好𡳞想搞𡳞大佢嚟玩！

「唔係咁化學下話？」
→　唔𡳞係咁化學下話？
→　唔係咁𡳞化學下話？
→　唔係咁化𡳞學下話？
→　唔𡳞係咁𡳞化𡳞學下話？

常見嘅單獨字句應用 
含𡳞　用口含住陽具，係一個動作；但係用嚟侮辱人哋嘅多，包括埋同性。例如：叫你搬少少嘢都嗌重，唉你含𡳞啦！
𡳞樣　好似陽具咁嘅樣。用嚟鬧人，尤其係指男性。
懵𡳞　傻更更成日撞板嘅人。意思比較粗俗，又係鬧人用。
把𡳞　用手扶住陽具。多數形容一件事冇意思，或者係冇成功率。例句：佢整壞你部腦，你鬧我把𡳞呀？
唔𡳞化　思想守舊古板，唔開化。
𡳞就　呢個用「𡳞」字擺前頭嘅助詞，其實係來自「罷𡳞就」，同義詞係「算𡳞數」，即係由得你、隨便你嘅意思，只不過啲人將佢簡化咁講，並唔屬於將個「𡳞」字擺頭嚟助語嘅例子。

攷

相關連結 
廣東話粗口研究網
「華記」護照被扣　正 X 樣明白年輕人爭取咩未？
廣東話粗口
性